મીનીને તેની મા ઘર કેમ સાફ રાખતી તેની ખબર હોવાથી આ નાનકડા મકાનને સાફ રાખવામાં તેને ખાસ મુશ્કેલી નહોતી પડતી. થોડા દિવસો સુધી તેણે પોતાનું ઘર વાળીઝૂડીને સારી રીતે સાફ રાખ્યું. એક સવારે તેને ઉઠવામાં મોડું થયું. તે પોતાનાં ઓરડાની સફાઈ પૂરી કરે તે પહેલાં જ તેને નાસ્તા માટેનો ઘંટ વાગતો સંભળાયો. તેથી તેણે વેઠ ઉતારી અને કચરો વાળીને સાદડી નીચે જ રહેવા દીધો અને નાસ્તો કરવા દોડી ગઈ.